
Contract de prestări servicii nr. _____ din data ___________
Preambul

În temeiul Legii 98/19.05.2016 privind achiziţiile publice s-a încheiat prezentul contract de achiziție publică de servicii, între:


1. Părţile contractante

UNIVERSITATEA „ALEXANDRU IOAN CUZA” din Iași, cu sediul în Iaşi, B-dul Carol I nr. 11, tel/fax:0232/201047/201117, Cod fiscal nr. 4701126, conturile  RO62TREZ23F650601200130X si RO78TREZ23F651104200130X deschise la Trezoreria Municipiului Iaşi, reprezentată prin RECTOR- Prof. Univ. Dr. Tudorel TOADER şi Director Financiar Contabil – Ec. Liliana IFTIMIA, în calitate de AUTORITATE CONTRACTANTĂ, pe de o parte, şi
S.C. _____ S.R.L. cu sediul în ____________________, Cod fiscal __________ înregistrată la Registrul Comerţului sub nr. ____________, cont _________________ deschis la Trezoreria ___________, tel./fax. __________, reprezentată prin  Director general _______________, parte desemnată în continuare prin termenul  CONTRACTANT, pe de altă parte.

2. Definiţii 

2.1 - În prezentul contract următorii termeni vor fi interpretaţi astfel:

a. contract - reprezintă prezentul contract  şi toate Anexele sale. 

b. autoritate contractantă şi contractant - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante;

e. servicii - servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin contractantului prin contract;

f. subcontractant - orice operator economic care nu este parte a unui contract de achiziție publică și care execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop;

g. origine - locul unde serviciile au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea contractantului.

h. destinaţie finală  - locul unde contractantul are obligaţia de a furniza serviciile;

i. termenii comerciali de livrare vor fi interpretaţi conform  INCOTERMS 2000 – DDP

j. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă 

k. executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare;
l. bug de sistem - eroare de programare, problema in funcționarea aplicatiei, greșeala intr-un sistem software care impiedica sistemul sa functioneze asa cum este de asteptat, conduce la un rezultat incorect, sau se comporta intr-un mod neintentionat;

m. asistenta tehnică - este serviciul prin care Contractantul asigură suportul tehnic în exploatarea sistemului prin acţiuni de îndrumare, supraveghere, demonstraţie, verificare, corectare etc. pe perioada utilizării şi administrării efective a sistemului . Serviciul se poate desfăşura la sediul Autoritatii contractante sau la sediul Contractantului;

n.   asistentă tehnică prin Internet – consta in instruire, consultanţă, îndrumare, acţiuni de corecţie a datelor, efectuarea anumitor operaţiuni in sistem sau bază de date de către Contractant la cererea Autoritatii contractante. Asistenţa tehnică prin internet este iniţiată de către Autoritatea contractanta de la postul de lucru al acestuia;
o.  Proces Verbal de receptie - este documentul semnat de către Autoritatea contractanta, prin care acesta acceptă serviciile prestate
p. zi - zi calendaristică; an - 365 de zile.
3.Interpretare

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

CLAUZE OBLIGATORII

4.Obiectul principal al contractului

4.1 - Contractantul se obligă să presteze serviciile de mentenanță de baza, mentenanta corectiva și asistență tehnică pentru aplicatia software EMSYS, cuprinse in Anexa 1, care face parte integranta din prezentul contract, in conformitate cu documentatia tehnica nr.______________, propunerea tehnica initiala nr. ____________, propunerea tehnico-financiară finală a contractantului nr. __________________ si procesul verbal  de evaluare a ofertei finale nr. ________________. 
Sistemul EMSYS este un sistem din clasa ERP realizat pentru conducerea si gestiunea proceselor de business.
1) Serviciile de mentenanță de baza vor fi livrate pe toata perioada de derulare a contractului.  Se aplica pentru modulele: Financiar/Registru de casa si CFP (Control Financiar Preventiv), RU(HR), Cumpărări, Vânzări, Cantina.  În cadrul mentenanţei de bază se includ şi mentenanţa adaptivă, perfectivă, preventivă şi corectivă pentru partea de erori ale sistemului şi bug-uri si vor include: 

· documentatia actualizată asupra structurii bazei de date si manuale de utilizare pentru fiecare modul;

· optimizari ale fluxului de lucru, proceduri de lucru privind optimizarile efectuate, optimizari ale fluxului de operare de documente ;

· rezolvarea bug-urilor de sistem.

Versiunile instalate vor fi însoţite de documentaţia specifică şi documente/manuale/proceduri privind optimizările efectuate pentru fiecare modul afectat
2) Serviciile de mentenanţă corectivă pentru corectarea erorilor utilizatorilor si asistenta tehnica pentru rezolvarea problemelor diverse. Se aplica pentru modulele: Financiar/Registru de casa si CFP (Control Financiar Preventiv), RU(HR), Cumpărări, Vânzări, Cantina. Taxarea pentru aceste servicii se face la 5 minute, incluzând asistenţa tehnică pentru rezolvarea anumitor probleme, corectarea erorilor utilizatorilor, etc.

În sensul celor prezentate, următorii termeni vor fi interpretaţi astfel:
a) serviciile de mentenanta corectiva constau în corectarea de erori ale aplicaţiei semnalate de autoritatea contractanta, care stabileşte încadrarea în tipul de eroare (critică, majoră, minoră), iar rezolvarea va fi realizată în timpii prevăzuţi în tabelul următor:
	Tip de eroare


	Timp de răspuns
	Depistarea şi analiza erorii
	Soluţionare temporară
	Soluţionare permanentă

	Critică
	Call on line
	4 ore
	8 ore
	2 săptămâni

	Ridicata
	1 oră
	8 ore
	16 ore
	4 săptămâni

	Medie
	4 ore
	12 ore
	24 ore
	6 săptămâni

	Scazuta
	8 ore
	24 ore
	48 ore
	8 săptămâni


Prin eroare se înţelege că o unitate funcţională nu realizează funcţia cerută în concordanţă cu specificaţiile sale. Nu sunt incluse în această categorie erori de funcţionare ale sistemului, determinate de utilizarea în afara specificaţiilor sale. 

· O eroare este critică atunci când poate determina prejudicii beneficiarului, întreruperi ale activităţii sau depăşiri de termene pentru procese monitorizate sau conduse numai prin funcţionalităţile sistemului informatic. Sunt considerate erori critice: anomaliile funcţiunilor sistemului care viciază relaţia cu 

clienţii, furnizorii, vânzări la cantină, sau care produc întârzieri pentru plata salariilor, datoriilor, 

raportări către organismele statului sau instituţii asimilate acestuia, inclusiv erorile care afecteaza vanzarile la Cantinele autoritatii contractante. 

· O eroare este majoră(ridicata) atunci când una din funcţiunile sistemului produce deteriorarea datelor sau atunci când este întreruptă definitiv funcţionarea unui proces asistat de sistemul informatic. 

Întreruperea temporară a activităţii asistate de sistem nu cauzează efecte de natura celor determinate de o eroare critică.

· O eroare este medie atunci cand una din funcţiunile sistemului produce inconsistenta datelor sau 
atunci când este întreruptă partial funcţionarea unui proces asistat de sistemul informatic.

· O eroare este minoră(scazuta) atunci când nu necesită întreruperea temporară a activităţii în sistem dar determină un mod incomod de utilizare a unor funcţionalităţi (ex: regimul imprimantelor apelabile din aplicaţia EMSYS).

Bug de sistem este o eroare de programare, problemă în funcţionarea aplicaţiei, greşeală într-un sistem software care împiedică sistemul să funcţioneze aşa cum este de aşteptat, conduce la un rezultat incorect, sau se comportă într-un mod neintenţionat, în condiţiile în care beneficiarul programului respectă resursele hardware şi software şi specificaţiile de utilizare ale aplicaţiei. Bag-urile de sistem, în măsura în care nu constituie erori critice, vor fi tratate ca erori majore(cu timpii de răspuns, analiză şi soluţionare aferenţi acestui tip de eroare). 

Timp de răspuns este intervalul de timp din momentul recepţionării de catre contractant a sesizării autoritatii contractante şi momentul în care un reprezentant al contractantului confirmă luarea în considerare şi înţelegerea problemei de soluţionat.

Call on-line înseamnă comunicarea în mod direct autoritatii contractante, printr-un mijloc în care se poate derula un dialog contractant-autoritate contractanta, respectiv aplicaţie de suport http://suport.emsys.ro/. Erorile vor fi documentate în scris de către autoritatea contractanta, cu informatii suficiente pentru a putea fi remediate.


Depistarea si analiza erorii constă în acţiunile contractantului prin care poate da un răspuna autorităţii contractante privind efectul şi cauza erorii şi poate furniza o procedură de soluţionare cel puţin temporară a erorii. Pe parcursul desfăşurării acestei acţiuni, contractantul va pune la dispozitie informatii, date şi fişierele necesare şi va clarifica în timp util orice solicitare de documentare din partea autorităţii contractante. 

Soluţionarea temporară este o procedură transmisă de contractant si aplicată de autorităţii contractantă, care dă posibilitatea continuării utilizării sistemului fără a mai creea efectele identificate.


Soluţionarea permanentă este procedura transmisă de  contractant si aplicată de autorităţii contractantă, dacă este necesar, pentru eliminarea completă a cauzelor şi efectelor erorii atâ asupra funcţionalităţilor cât şi asupra datelor, inclusiv remedierea datelor deteriorate.


În comentariul transmis de contractant în aplicaţia de suport, vor fi specificate cauzele şi modul de rezolvare a erorii depistate. Rezolvarea bug-urilor pentru care în aplicaţia de suport nu este documentată detaliat disfuncţionalitatea sau bug-ul nu se poate reproduce pe contextul contractantului, va fi făcută intr-un termen stabilit relativ la data în care autoritatea contractanta specifică exact bug-ul.
b)-mentenanta perfectiva : în cadrul acesteia contractantul va asigura menţinerea indicatorilor aplicaţiei EMSYS în valorile solicitate, corelate cu evoluţia pe care o are sistemul.
Serviciile asigurate în acest caz sunt:
· analiza performanţelor aplicaţiei EMSYS prin metode proprii de administrare şi monitorizare.
· optimizarea aplicaţiei EMSYS prin reducerea timpilor de acces la date, de consultare rapoarte şi prin îmbunătăţirea mediului de lucru al utilizatorilor.
· livrarea de proceduri automate şi manuale de optimizare a funcţionalităţii bazelor de date.
· adaptarea sistemului la versiunile noi ale sistemelor de operare şi ale motorului bazei de date.
· posibilitatea portării sistemului informatic pe alt sistem de operare sau server de baze de date.
· implementarea de proceduri automate de back-up bazei de date, programate la ore la care sistemul nu este solicitat de utilizatori.
c)-mentenanta adaptiva : include modificări ale aplicatiei EMSYS in conformitate cu modificarile legislative sau cu modificari ale contractului colectiv de munca. Dezvoltarea sistemului si documentarea adaptarii la modificarile legislative pentru functionalitatile achizitionate sunt considerate mentenanta adaptiva. Noile versiuni vor conserva fondul de date actual şi istoricul tranzacţiilor, funcţionalităţile şi algoritmii de baza din versiunea existentă. semnalarea şi remedierea funcţionalităţilor lipsă sau implementate incorect în noua versiune va fi gratuită De asemenea, aplicația va respecta criteriile minimale privind aplicatiile informatice utilizate în activitatea financiară şi contabilă, prevăzute în Ordin MF 2634/2015. 

La instalarea unei noi versiuni a aplicaţiei prestatorul trebuie să livreze documentaţia pentru descrierea structurii bazei de date (în cazul în care s-a modificat faţă de ultima versiune) care să conţină obligatoriu:

a. Prezentarea Modelului de date conceptual şi logic al bazei de date relaţionale.
· Prezentarea modelului ERD (Entity Relationship Diagram) - diagrama (grafică) relaţiei dintre entităţi.
b. Cerinţe privind optimizarea funcţiunilor existente în aplicaţie

· Prestatorul va transmite informaţii asupra modificărilor pe care intenţionează să le facă asupra aplicaţiei anterior modificării acesteia.

· Modulul Vânzări -vor fi livrate versiuni care să contina modificari legislative aferente mentenantei adaptive;

· Modulul RU (HR)
- cuprinde funcţiunile existente în aplicaţia EMSYS pentru: 

•
Administrare date personal

•
Calcul salarii

– modulul funcţionează corect, funcţiunile sale sunt finalizate în versiunea existentă şi realizează transferul datelor în contabilitate. În baza prezentului contract se asigură rezolvarea erorilor aplicatiei, care nu au putut fi identificate cu mijloace existente şi sunt acordate un număr de ore de asistenţă tehnică pentru corecţia nerespectării specificaţiilor de funcţionare de către utilizatori. Vor fi livrate versiuni care să contină modificari legislative aferente mentenantei adaptive. 

In cazul in care apar diferente care trebuie evidentiate in situatiile statistice, recapitulative, generare OP-uri, NC, angajamente bugetare si ordonantari de plata, acestea vor fi documentate pe site-ul de suport pentru a putea fi analizate si a se da o soluţie.
La generarea sesiunilor de diferenţe, va fi generat transferul datelor în contabilitate. 
· Modul Cumparari – asigura optimizarea functiunilor existente, asistenta la închidere comenzi, asistenţă (rapoarte, browse interactiv) pentru urmărirea fluxului ALOP pentru angajamente individuale de la cereri de cumpărare la plăţi;
· Modulul Financiar – asigura optimizarea functiunilor existente, asistenţă (rapoarte, browse interactiv) pentru urmărirea fluxului ALOP pentru angajamente globale;
Modul Cantina: asigura 
- Optimizarea/comasarea pașilor ce trebuiesc parcurși de către un casier la fiecare intrare in schimbul de lucru;

- Corectarea funcției de generare a DL-urilor pentru vânzări cu și fără TVA
Raspunsurile la Service Request-uri vor cuprinde rezolvarea problemei si modul in care utilizatorul trebuie sa foloseasca sistemul pentru a evita problema.  

d)- mentenanta preventiva : contractantul asigură adaptarea sistemului EMSYS pentru o mai buna mentenabilitate sau fiabilitate în viitor, sau pentru a pune bazele unor viitoare îmbunătăţiri. 
e)  servicii de asistență tehnică la implementarea modificărilor din aplicație: contractantul va asigura serviciile de asistență tehnică în zilele lucrătoare, în intervalut orar 8,30-16,00 cu excepţia sărbătorilor legale, astfel:

· Servicii de asistenţă tehnică telefonic, prin email; Obs: Nu se va solicita comunicarea cu o anume persoana de la suport tehnic, ci se va utiliza doar pentru raportarea erorilor critice care au timp de raspuns „Call on line”;
· Servicii de asistenţă tehnică la sediul autoritatii contractante (atunci când este cazul);
· Helpdesk-se va oferi prin aplicaţia de suport  http://suport.emsys.ro/ ;
· Documentatia de sistem: contractantul se obliga sa asigure:
· Documentaţia standard de utilizare pentru software-ul de aplicaţie cu descrierea detaliată a funcţionalităţilor oferite, pentru personalul IT.

· Lista mesajelor de eroare generate de aplicaţie care să conţină: codul erorii, descrierea ei, cauzele posibile şi soluţiile pentru tratarea fiecarei erori.

· Lista variabilelor ce trebuiesc definite; Setări contabile, cu specificarea valorilor pentru câmpurile ce trebuiesc completate şi anume: domeniu, tip doc., tip contabilitate, cont variabilă, cont corespondent.

· Documentaţia de descriere a bazei de date şi a procedurilor utilizate în aplicaţiile de raportare şi achiziţionare de date, manualele conţinând descrierea fluxurilor de proces, acoperite de fiecare modul în parte, manuale conţinând modelul de date, precum şi diagramele entitate-relaţie pentru tabelele sistemului. Această documentaţie va fi folosită de personalul IT. Această documentaţie trebuie să fie actualizată la fiecare nouă versiune a aplicaţiei.

· Manualul de utilizare complet al aplicaţiei în versiunea EMSYS 7, în limba română, cu descrierea funcţionalităţilor implementate şi algoritmii de lucru, pentru utilizatorii finali, actualizat cu ultimele modificări; 

· Prestatorul trebuie să pună la dispoziţia Beneficiarului proceduri de lucru și proceduri corective destinate utilizatorului final al aplicaţiei şi să le actualizeze la fiecare modificare a aplicaţiei;

Documentatia va fi actualizată complet si livrată ori de cate ori apar modificări esentiale in sistem. Versiunile instalate vor fi insoţite de documentatia aferenta pentru configurare si utilizare.

Taxarea pentru aceste servicii se face la 5 minute, incluzând asistenţa tehnică pentru rezolvarea anumitor probleme, corectarea erorilor utilizatorilor, etc.
4.2 - Orice modificare a caracteristicilor tehnice ale serviciilor ce fac obiectul prezentului contract, prezentate în detaliu în Documentaţia descriptivă şi în propunerea tehnică a contractantului, va putea fi făcută numai în urma semnării unui act adiţional.
5. Preţul contractului

5.1 - Preţul unitar al serviciilor de mentenanţă şi asistenţă tehnică pentru software EMSYS, este prevăzut în 
Anexa 1 a contractului şi este conform cu Procesul verbal de evaluare a ofertei finale nr. _____________.
5.2 - Preţul total al serviciilor este de _______ lei la care se adaugă ____________  lei  reprezentand TVA. 
6. Plata contractului
6.1 - Autoritatea contractanta are obligaţia de a efectua plata către contractant pe baza facturii fiscale şi a procesului verbal de recepție, semnat de către ambele părți contractante, în termen de până la 30 de zile de la data emiterii  facturii.
6.2 - Până pe data de 5 ale lunii în curs contractantul va emite procesul verbal cuprinzând serviciile prestate în luna anterioară, urmând ca, după acceptarea lui de către autoritatea contractanta să se emită factura fiscală.

6.3 - În cazul în care există divergenţe asupra serviciilor prestate cuprinse in procesul verbal, acestea se vor rezolva pe cale amiabilă pe bază de documente justificative.

6.4 - Facturarea serviciilor se va face lunar, până pe data de 30 a lunii următoare lunii pentru care se face plata. 

6.5 - Factura va avea anexat procesul verbal cuprinzând serviciile prestate în perioada facturată, acceptat de către Autoritatea contractanta și semnat de către ambele păți contractante.
6.6 - Plata se face în lei în contul contractantului RO...................       deschis la Trezoreria _________.
7.Durata contractului

7.1 - Durata prezentului contract este până la data îndeplinirii de către ambele părți a obligațiilor contractuale.

7.2 – Serviciile ce fac obiectul prezentului contract vor fi prestate pe o perioada de maxim 12 luni, astfel:

- de la data de 01.04.2020 si pana la data de 31.12.2020, 
-cu posibilitatea de prelungire pentru o perioada de 3 luni in anul 2021 cu acordul partilor, prin act aditional (in conditiile art.221 alin.1. lit.a) din Legea 98/2016), in functie de existenta resurselor financiare alocate cu aceasta destinatie.
8. Executarea contractului

8.1 - Serviciile de mentenanţă(de bază şi corectivă) pentru software EMSYS se vor asigura pentru modulele implementate și recepționate deja de către autoritatea contractanta.  

8.2 - Contractantul are obligaţia de a urmări modificările legislative, actualizarea funcţionalităţilor EMSYS în concordanţă cu acestea, precum şi livrarea versiunilor în timp util pentru respectarea termenelor de aplicare, aceasta constituind o prioritate pentru activităţile incluse în cadrul contractului.

8.3 - Operarea modificărilor legislative publicate pe parcursul perioadei de mentenanţă în Monitorul Oficial, pentru funcţiunile standard, poate fi iniţiată de:

1) Contractantul, prin comunicarea scrisă către autoritatea contractanta a intenţiei de adaptare a funcţiunilor programului la lege;

2) Autoritatea contractanta, prin comunicarea scrisă către contractant a actului legal care trebuie aplicat.

Procedurile documentate vor fi executate de către contractant, iar funcţiunile adaptate la modificările legislative vor fi incluse în noi versiuni de program.

8.4 - Recepţia calitativă şi cantitativă a serviciilor ce constituie obiectul prezentului contract se va face în scris, la sediul autoritatii contractante, de către reprezentanţii acestuia şi ai contractantului, pe baza documentelor legale respectiv factură fiscală, întocmindu-se proces verbal de recepţie. Orice serviciu executat necorespunzător va fi refăcut pe cheltuiala contractantului , cu conditia documentarii anterioare executiei.

8.5 - Autoritatea contractanta va fi informata despre noile versiuni planificate ce urmează a fi lansate şi modificările pe care le va cuprinde versiunea respectivă, înaintea implementării ei. Fiecare versiune va fi însoţită de documentaţia necesară utilizării.

9.Documentele contractului
9.1 - Documentele contractului sunt:

a) Solicitarea de oferta si documentatia descriptivă nr. __________;
b) Propunerea tehnica si financiară nr.___________ si clarificarile nr. ___________;
c) Procesul-verbal de negociere nr.____________ ;

d) Procesul verbal de analiza al ofertei finale nr. ____________ ;
e) acte aditionale, pe masura producerii lor. 
10. Obligaţiile principale ale contractantului
10.1 - Contractantul se obligă să respecte următoarele condiţii:

· să actualizeze aplicaţia EMSYS cu modificările legislative apărute în Monitorul Oficial, în termen de 10 zile de la publicarea lor;

· să predea pentru fiecare versiune livrată documentaţia tehnică specificata si documente/manuale/proceduri privind optimizarile efectuate pentru fiecare modul afectat. Netransmiterea documentatiei specificate, da dreptul autoritatii contractante la neaceptarea serviciilor prestate si imposibilitatea acceptarii procesului verbal de acceptanta pentru luna in curs;
· să presteze serviciile solicitate la standardele şi/sau performanţele prezentate în oferta depusă, anexă la contract si in perioadele de timp stabilite de comun accord. In cazul in care prestatorul nu isi indeplineste obligatiile asumate in termenele asumate, Autoritatea Contractanta isi rezerva dreptul de a sista plata abonamentului lunar.
· să păstreze confidenţialitatea informaţiilor şi datelor furnizate de autoritatea contractanta la care va avea acces, atât pe durata derulării contractului cât şi 24 de luni după această perioadă;
· să nu prezinte terţilor documente sau informaţii referitoare la activităţile din contract, fără acordul scris al Autoritatii contractante. Acelaşi regim trebuie respectat pentru documentele şi informaţiile identificate de Autoritatea contractanta drept confidenţiale;
· să nu folosească documentele şi informaţiile referitoare la contract, cu excepţia activităţilor legate de acesta.
· să asigure asistenţă on-line la implementarea noilor versiuni, din orele de suport.
· sistemul EMSYS va permite implementarea unei soluţii de "disaster recovery" pentru a proteja informaţiile de evenimente nedorite. Sistemul va putea rula inclusiv într-o configuraţie de tip cluster. 
Pentru a putea implementa această facilitate, Autoritatea contractanta trebuie să dispună de echipamente adecvate, recomandate de contractant şi o altă locaţie pentru realizarea acestui serviciu. Funcţie de configuraţia soluţiei, poate fi necesară achiziţia de licenţe suplimentare pentru baza de date sau se poate opta pentru găzduirea la un furnizor.
· să asigure accesul în sistem, la baza de date şi la serverul de aplicaţii numai de către utilizatorii autorizaţi, pe bază de utilizator şi parolă şi prin Intranet si Internet.
· accesul în sistem se face securizat pe bază de utilizator și parolă, drepturile de acces se acordă individual în funcție de aria de interes a utilizatorului. Comunicația între client și server se poate realiza via SSL/HTTPS.   
· EMSYS să funcţioneze pe baza de date relaţională, compatibilă SQL92, respectiv Oracle.
· modificarea aplicaţiei existente trebuie să fie independentă de sistemul de operare. Serverul EMSYS poate fi instalat pe orice platformă majoră: WINDOWS, LINUX şi UNIX.
· sistemului EMSYS să aibă disponibil un generator de rapoarte, precum şi instrumente de configurare rapoarte, inclusiv prin realizare de expresii între indicatori ce aparţin raportului. Transferul informaţiilor către alte structuri de date va putea fi făcut fără ajutorul contractantului.
· baza de date este proprietatea UAIC şi contractantul va prezenta structura acesteia. Datele vor putea fi interogate din sistem extern sau cu instrumente ale bazei de date, dar actualizarea lor poate fi efectuată numai prin intermediul aplicaţiei EMSYS sau cu alte mijloace decât aceasta, numai cu acordul şi supervizarea contractantului. Structura ei trebuie prezentată în detaliu de către contractant. Datele din ea vor putea fi prelucrate de către personalul de specialitate al UAIC fără acordul şi intervenţia contractantului. 
· contractantul nu poate invoca eventuala criptare sau alte protecţii ale datelor faţă de personalul Autoritatea contractanta.
· administrarea sistemului, accesul în sistem şi acordarea drepturilor de lucru va fi parametrizabil şi va oferi posibilitatea jurnalizării activităţii, va delimita foarte clar secţiunile publice de cele private, mecanismele de autentificare vor fi bazate pe user/parolă şi grupul de funcţii al aplicaţiei asociate rolului utilizatorului în UAIC.
10.2 - Contractantul se obligă să despăgubească autoritatea contractanta împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.); şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către autoritatea contractanta.

10.3 - Echipa de lucru din partea contractantului va fi formată din:
11. Obligaţiile principale ale autoritatii contractante
11.1 - Autoritatea contractanta are obligaţia de a efectua plata către contractant după recepţie, conform cap. 6 din contract. 

11.2 - Să trimită contractantului informaţiile solicitate de acesta şi care îi sunt necesare în realizarea obiectului  contractului  la termenele convenite şi în timp util.  În cazul  în  care  există  întârzieri care nu se datorează culpei Contractantului,  termenul de prestare se  va  prelungi  cu  numărul  de  zile  de întârziere. 

11.3 - Să păstreze confidenţialitatea informaţiilor transmise de către contractant.

11.4 - Echipa de experţi este formată din 3 membrii şi anume: Adrian Guria, _____________ şi Sonia Georgiu. Aceasta va asigura derularea contractului de către contractant în conformitate cu angajamentele asumate prin oferta tehnică finală depusă în cadrul procedurii de atribuire. 
11.5 - Să recepţioneze serviciile prestate in maxim 5 zile de la primirea procesului verbal de recepţie, dacă nu sunt obiecții întemeiate. 
12.  Sancţiuni pentru neîndeplinirea culpabilă a obligaţiilor

12.1.i) - În cazul în care, din vina sa exclusiva, contractantul nu reușește să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,06% din valoarea în LEI a contractului, calculata pro-rata temporis pentru fiecare zi de întârziere până la îndeplinirea tuturor obligaţiilor contractuale, fără ca valoarea totala a penalităților să depăşească suma asupra căreia au fost calculate.

ii) - În cazul în care autoritatea contractanta, din culpa sa, nu onorează facturile în termenul stabilit prin clauza 11.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la indeplinirea efectivă a obligaţiilor, fără ca valoarea totala a penalitatilor să depăşească suma asupra careia au fost calculate.

12.2 - Autoritatea contractantă îşi rezervă dreptul de a denunţa unilateral contractul de prestări servicii, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

12.3 - În cazul prevăzut la clauza 12.2, contractantul are dreptul de a pretinde numai plata corespunzătoare pentru partea din contract îndeplinită până la data rezilierii contractului.

12.4 - Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţează sau sunt iniţiate procedurii de reorganizare judiciară şi de faliment a contractantului, cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului. 
13. Alte responsabilităţi ale CONTRACTANTULUI
13.1.(1)Contractantul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta depusă. În nici o situaţie Contractantul nu va pune autoritatea contractanta în imposibilitatea utilizării software-ului, atât în ansamblul său, cât şi separat, pe module.

(2)Contractantul se obligă să presteze serviciile, să asigure resursele umane, materialele, echipamentele şi orice alte asemenea, fie de natură provizorie, fie definitivă, in vederea indeplinirii obligatiilor contractuale.

13.2 - Contractantul este pe deplin responsabil pentru execuţia serviciilor în conformitate cu termenul de prestare convenit. 

13.3 - Contractantul trebuie să asigure autoritatii contractante documentația de sistem, care va cuprinde:

· Documentația de utilizare pentru sistem, cu descrierea funcționalităților oferite, pentru personalul IT;

· Sistemul interacţionează cu utilizatorul şi în momentul apariţiei unei erori îi prezintă online descrierea erorii;

· Documentație care va descrie baza de date și procedurile utilizate în aplicațiile de raportare și achiziționare de date, manuale care să conțină descrierea fluxurilor, manuale referitoare la modelul de date, diagrame de relație ale tabelelor sistemului;
· Manuale de utilizare a aplicației în limba română, cu descrierea funcționalităților implementate, actualizat cu ultimele modificări;

· Proceduri de lucru pentru utilizatorii aplicației.
13.3 – Funcţionalitatea sistemului va fi prezentată prin help de proces, în limba română şi proceduri de lucru care vor prezenta lista utilizatorilor şi nivelul fiecăruia:

· Administratori aplicaţie;

· Administratori bază de date şi administrator de sistem;

· Utilizatori finali.

13.4 – Documentaţia va fi actualizată complet şi va fi livrată ori de câte ori apar modificări esenţiale în sistem. Versiunile noi instalate vor fi însoţite de documentaţia aferentă pentru configurare şi utilizare. Documentaţia va fi predată de contractant-autoritatea contractanta, online / tipărită, pe bază de proces verbal de predare-primire, semnat de către ambele părţi contractante. 
14. Recepție, inspecții și teste
14.1 - Recepţia serviciilor ce fac obiectul prezentului contract se va efectua de către o comisie, constituită din specialişti ai autoritatii contractante şi delegatul contractantului şi presupune obligativitatea testarii echipamentului si întocmirea procesul verbal de recepţie a serviciilor.

14.2 - Inspecţiile şi/sau testele din cadrul recepţiei se vor face la locaţia fiecărui echipament, în prezenţa persoanelor delegate din partea contractantului şi a autoritatii contractante.

14.3 - Dreptul autoritatii contractante de a inspecta, de a testa şi, dacă este necesar de a respinge, nu va fi limitat sau amânat datorită faptului că echipamentele au fost inspectate şi testate de contractant, cu sau fără participarea unui reprezentant al autoritatii contractante, anterior livrării acestora la destinaţia finală. Dacă serviciile prestate de contractant nu corespund cerințelor/specificaţiilor din solicitarea de ofertă, autoritatea contractantă nu va receptiona serviciile, întocmind în acest sens un Proces verbal de refuz în care va expune motivele ce au condus la refuz. Contractantul are obligația, ca pe cheltuiala sa să facă toate modificările necesare pentru ca serviciile să corespundă cu specificațiile din oferta depusă de contractant, în maxim 5 zile de la incheierea procesului de refuz a recepției, în caz contrar, urmând să răspundă cu daune – interese faţă de Universitatea „Alexandru Ioan  Cuza” din Iaşi..
15. Începerea, execuţia, finalizarea sau întârzierea prestării serviciilor
15.1 - Contractantul are obligația de a începe prestarea serviciilor conform art. 6.2 din contract.

15.2 - Dacă pe parcursul îndeplinirii contractului, contractantul nu respectă termenele de prestare, indiferent de cauze, acesta are obligaţia de a notifica acest lucru în timp util autoritatii contractante. Modificarea datei/perioadelor de prestare asumate prin prezentul contract se face cu acordul părţilor, prin act  adiţional.

15.3 - În afara cazului în care autoritatea contractanta este de acord cu o prelungire a termenului de prestare, orice întârziere în îndeplinirea contractului dă dreptul acesteia de a solicita penalităţi contractantului. 

15.4 - În cazul în care contractantul suferă întârzieri și/sau suportă costuri suplimentare, datorate în exclusivitate autorității contractante, părțile vor stabili de comun acord prelungirea perioadei de prestare a serviciilor și eventualele sume ce se vor adăuga la prețul contractului.

15.5 - Serviciile prestate în baza prezentului contract, atât în totalitate cât şi orice fază (parte) a acestora, trebuie să fie prestate in termenul stabilit la art. 6.2. din prezentul contract. Dacă pe parcursul îndeplinirii contractului contractantul nu poate respecta perioada de prestare stabilită la art.6.2, acesta are obligaţia de a notifica autorității contractante acest lucru, în cel mult 2 zile de la aparitia cazului de imposibilitate.
 15.6 - În cazul în care: 

- orice motive de întârziere, ce nu se datorează contractantului, sau

- alte circumstanţe neobişnuite susceptibile de a surveni, altfel decât prin încălcarea contractului de către contractant,

 il îndreptăţesc pe acesta de a solicita prelungirea perioadei de prestare a serviciilor, atunci părţile vor revizui, de comun acord, perioada de prestare şi vor semna un act adiţional.
16. Ajustarea preţului contractului
16.1 - Pentru serviciile de mentenanță şi de asistență tehnică prestate, plăţile datorate de Autoritatea contractanta-Contractantului sunt conforme tarifelor rezultate pe parcursul negocierii şi prezentate în anexa 1 şi nu pot fi modificate pe toată durata de valabilitate a contractului.
17. Amendamente
17.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional în condițiile art. 221 din Legea  98/2016.

17.2 – Orice modificare a clauzelor contractuale nu poate avea loc decât în cursul perioadei de valabilitate a contractului.

18. Subcontractanţi

18.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

18.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

18.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

18.4.-Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  

19.Forţa majoră

19.1 – Orice eveniment imprevizibil sau inevitabil care împiedică, în parte sau în totalitate, îndeplinirea obligaţiilor contractului, va fi considerat un caz de forţă majoră. 

19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

19.5 - Dacă forţa majoră acţionează sau se estimează că va acţiona o perioadă mai mare o lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

20. Încetarea contractului

20.1 -  Prezentul contract încetează în următoarele cazuri:

a)părţile convin de comun acord încetarea contractului;

b)expirarea duratei contractului;

c) prin reziliere, în condiţiile clauzelor din prezentul contract;

d)în cazul procedurilor de  faliment, a retragerii autorizaţiei de funcţionare a unuia din contractanţi;

e)prin denunţare unilaterală în condiţiile prevăzute la art. 223(1) din Legea 98/2016 și a clauzelor din prezentul contract;

f)prin imposibilitate de executare, în condiţiile art. 19.

21. Rezilierea contractului
21.1 - Nerespectarea obligaţiilor asumate prin prezentul contract de către una din părţi, în mod culpabil, dă dreptul părţii lezate de a considera contractul de drept reziliat, rezilierea operând în termen de 5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără nici o altă formalitate, fără nici o altă procedură judiciară sau extrajudiciară şi de a pretinde plata de daune-interese.

22. Soluţionarea litigiilor
22.1 – Autoritatea contractanta şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
22.2 - Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează în primă instanţă de către secţia comercială a tribunalului în circumscripţia căruia se află sediul autorităţii contractante. 
23. Nulităţi
23.1 - Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.
24.Comunicări

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

(2) Orice document scris trebuie înregistrat atât în momentul transmiterii cât şi în momentul primirii.

22.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

24.3 - Limba care guvernează contractul este limba română.

25. Drepturi de autor

25.1- Drepturile de autor asupra programelor de calculator şi asupra manualelor de utilizare, se exercită în conformitate cu Legea nr. 8/1996 privind drepturile de autor şi drepturile conexe, cu actualizarile şi modificările ulterioare.

26. Caracterul confidential al contractului si Confidențialitatea informațiilor și protecția datelor cu caracter personal

26.1 - O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.

26.2 - Contractantul garantează că prin executarea obligaţiilor sale din cadrul acestui contract, nu încalcă nici un drept de proprietate intelectuală exclusiv sau neexclusiv al nici unui terţ. În cazul în care Contractantul cunoaşte de asemenea încălcări sau dacă în cursul derulării contractului se va constata o astfel de situaţie incidentă, Contractantul consimte asupra obligaţiilor sale de a înştiinţa autoritatea contractanta, urmând a răspunde în condiţiile legii.

26.3 - Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

26.4 - Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

26.5 - Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

26.6 - Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
26.7 - Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
26.8 - Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

27. Cesiunea de creanță

27.1 - Contractantul are obligatia de a nu transfera total sau partial obligatiile sale asumate prin contract, fară să obțină în prealabil acordul scris al autorității contractante. 

27.2 - Cesiunea de creanță nu va exonera contractantul de nici o responsabilitate privind obligatiile asumate prin contract
28.Legea aplicabilă contractului
28.1 - Contractul va fi interpretat conform legilor din România. 
Părţile au înţeles să încheie astăzi.................................., prezentul contract în două exemplare, câte unul pentru fiecare parte.
Anexa 1 
	Nr. crt.
	Denumire serviciu
	UM
	Canti tate
	Fără TVA
	TVA

19 %
	Valoare totala Ron cu TVA

	
	
	
	
	Preţ unitar 

Ron
	Valoare 

Ron
	
	

	1
	Mentenanta de baza 
	luna
	
	
	
	
	

	2
	Servicii de licentiere Emsys Portal Pontaje, numar nelimitat de utilizatori, licenta perpetua:
	licente
	
	
	
	
	

	3
	Mentenanta corectiva si asistenta tehnica 
	ore
	
	
	
	
	

	
	TOTAL contract
	
	
	
	
	
	


* NOTA:  Certific faptul că toate preţurile şi cantităţile din Anexa nr.1, sunt conforme cu  preţurile şi cantităţile din procesul verbal de evaluare a ofertei finale nr. ________________,  iar caracteristicile tehnice ale serviciilor sunt conform cu cele din procesul verbal de evaluare a ofertei finale nr. _________________ si din propunerea tehnica a contractantului nr. _________________.

